Felicitas Hoppe
Felicitas Hoppe (sündinud 22. detsembril 1960 Hamelnis) on saksa kirjanik. Hoppe on õppinud mitmes ülikoolis muu hulgas kirjandusteadust, retoorikat, usuteadust, itaalia keelt ja vene keelt. Ta on töötanud mitmes keeltekoolis ja Goethe Instituudis saksa keele õpetajana, ajuti ka ajakirjanikuna. Alates 1990. aastast on ta saanud mitu stipendiumi ja auhinda, alates 1996. aastast elab ja töötab kirjanikuna Berliinis. 1997. aastal võttis ta konteinerlaeval ette ümbermaailmareisi Hamburgist Hamburgi.